钦定古今图书集成/明伦汇编/氏族典/第284卷 > 黄瑊
## 钦定古今图书集成/明伦汇编/氏族典/第284卷 > 黄瑊

按《万姓统谱》：“瑊字君度，震子。蚤岁喜读书，弱冠中乡
举，既而以世赏补太庙斋郎，除长汀尉，转任临安，用
荐者改将作监丞，知新建县，又迁殿中丞，通判台州。
任满，除国子博士，出知抚州，罢秩。”蔡君谟知监院，因
言“瑊才器明敏，资性公廉，所至有声，临事不苟。”嘉祐
末，会恩复官。仁宗山陵，起发钱帛还朝，时相以名上，
授“广济都大辇运司，岁增数万。”以疾卒，年六十二，官
至朝奉郎。

其状，若当于理，则欢然为饮。尝谓之曰：“吾所不仕者，
为有子足以行吾志。汝视义利是非，宜谨所蹈。”仕至
职方郎中。